Verkkokokki

Sain työpuhelimeksi Nokian Lumia 800:n. Tästä alkoi opiskelu älypuhelinten ihmeelliseen maailmaan. Käyttö todella erilaista verrattuna entiseen peruskapulaan.
 * Joulukuu 2012**

Mobiilioppimisen teematiimi aloitti. Erilaisin taustoin ja taidoin ollaan aloittamassa. Ryhmän vahvuus on sen erilaisuus, silloin saadaan ideoita eri näkökulmista.
 * Ma 14.1.13**

Pohdintaa, ......! Mitä tässä voisi aloittaa Mobiilioppimisen opiskelun ja opiskelijan ohjauksen osalta? Opiskelijat ovat tosi hyviä omien älypuhelimiensa kanssa ja monin verroin taitavampia siinä. Läppärien käytössä pelit ja FB hallitaan, taitoa tarvitaan ja osin vielä vaaditaan Word, Excelin, Power Pointin ja ihan perussähköpostin käytössä. Moodle heille opetettiin heti. Se helpottaa mielettömästi tehtävien palautuksen ja kurssin arvioinnin kanssa. Mielenkiintoinen kysymys tulevaisuuden osalta, mitä atk-taitoja kokki työssään sekä keittiössä että asiakaspalvelussa tulee tarvitsemaan. Minulla on mahtava tilaisuus osallistua PAOK-kursseille vk. 7-14, kun juuri tuo aika on opetukseton omasta virkatyöstä. Tai on siellä muutama tunti, mutta pääosin saan järjestää kalenterini kuten parhaaksi näen. Siispä ilmoittauduin lähes kaikkiin sopiviikin mahdollisiin ja sitä kautta tätä Mobiilioppimista opiskelen. Tuntipalkkakin selvisi, joten sitä kautta tietää ainakin jonkun tuntimäärän tämä projektin osalle. Ps. Google+ tsekattu ihan vähän jo ja gmail.com- postiosoite tehty.
 * To 17.1.13.**
 * Ma 21.1.13**

Osallistuin SoMea Moodleen kurssille. Täällä tehtiin omaan Moodleen kuvaliitoksia, videon liitin ja sitten RSS- syötteen. Lopuksi testasin Kokkipeliä linkkiapaja.edu.fi kautta. Siellähän oli paljon pelejä ja muuta hyvää materiaalia.
 * Ti 12.2**

Osallistuin PAOK- Pelillilyys-koulutukseen
 * Ti 19.2**

Navigoitiin Lumia 800 avulla kohti Hämeenkyröä ja Iisakkia. Hyvin päästiin perille miesäänen ohjatessa. Tiimitapaamisen tarkoituksena oli kuulostella, mitä on tähän mennessä tehty ja mitä tavoitteita vielä tälle keväälle. Taas oppi uutta tai ainakin kuuli, mitä ihmettä ovatkaan 365 ym. pilvipalvelut. Muistitikku auttamatta vanhanaikainen. Juuri kun on jotenkin päässyt Moodlen kanssa sinuiksi, niin uutta tilalle. Matleena sanoi viisaasti, että jostain on myös luovuttava. Osallistun näille PAOK-kursseille ja suunnittelen eri mahdollisuuksia työssäoppimisen aikaiseen mobiiliohjaamiseen. Whatsappia testasin illalla ja tein sinne ryhmät whatsappia käyttävistä omista opiskelijoistani sekä oppilaskunnan hallituksen opiskelijoista. Se ei ole nyt ensisijainen tapa, koska kaikki opiskelijani eivät sitä käytä vielä.
 * Ti 5.3**

Olin PAOK:n Verkkoopiskelun ohjaus ja opettajan verkkoläsnäolo -koulutuksessa Tredun Sairaalankadulla. Edellispäivän Iisakin käynnin ja autossa käytyjen keskustelun sekä tämän koulutuksen jälkeen selkeni oma tavoite tälle mobiiliteematiimin tehtäväkseni: **__miten ohjata opiskelijaa työssäoppimisen aikana parhaiten puhelimen kautta esim. Facebookissa__**. Koska puhelin kulkee takuuvarmasti kaikilla mukana ja sitä kautta päästään Facebookiin, tulee se mielestäni ensisijaiseksi testattavaksi yhdessä Moodlen sivujen tehtävien kanssa. Ei siis FB yksin mutta järkevässä yhteiskäytössä Moodlen kanssa.Facebook koulutusta lisää ensi viikolla ti 12.3. Tätä odotan todella!
 * Ke 6.3.**

Saatiin Vannisen Riikan johdolla uutta päivitystä Facebookin käytössä. Tehtiin siinä salaisena ryhmänä omalle luokalleni oma ryhmä, mutta tuo osoitekentästä kopioitu linkki ei toiminutkaan. Useampi opiskelija oli sitä yrittänyt ja ei mitään tulosta! Pitää yrittää vielä uudestaan.
 * Ti 12.3.**

Olen ollut tässä välillä PAOK:n Prezi-koulutuksessa. Lumia 800 opiskelu jatkuu, sähköpostin lukuun tulossa asennusohjeet. Tredun tulon myötä uusi sähköposti ja muita netin käytön hallinnollisia asioita on päivitetty. Luokan työelämäjakson käyttöön suunniteltu oma, suljettu FB ei auennut. Sitä ei otettu käyttöön.
 * Ti 9.4.13**

Lumian sähköposti hallussa. Kuulin kollegalta hänen ryhmäänsä koskien FB- ryhmän perustamisesta. Kuulosti todella hyvältä ja hänellä homma hallussa. Sitä kautta palautetaan ja lähetetään tiedostoja yms. Oikeasti suren, jos eVarikko lopettaa. Kyllä Tampereen kokoisessa kaupungissa täytyy olla joku vastaava, josta me opettajat saamme koulutusta.
 * Ti 23.4.13.**

Teematiimin loppuhiomiset yhteiseen tapaamiseen muiden tiimien kanssa ti 14.5.13. Nopeasti meni kevät ja nyt tuntuu että matka vasta alkoi!
 * Ma 13.5.13**

Hillevi Avikainen, Tampereen seudun ammattiopisto - Tredu